# Γλυκά Νερά

### Από τη Βικιπαίδεια, την ελεύθερη εγκυκλοπαίδεια

χάρτης μεσογείων αττικής
οδικός χάρτης

  Για άλλες χρήσεις δείτε: Γλυκά Νερά (αποσαφήνιση)

Τα Γλυκά Νερά Αττικής είναι ένα νεοαναπτυχθέν προάστιο της Αττικής, λίγο πιο έξω από το λεκανοπέδιο. Αγκαλιάζει τον Υμηττό από τα ανατολικά, ενώ η πόλη χωρίζεται σε δύο τμήματα από το συγκοινωνιακό-οδικό δίκτυο. Είναι μια περιοχή που σύμφωνα με ανασκαφές στο λόφο Φούρεσι ήταν κατοικημένη από την αρχαιότητα, ενώ πολλά είναι και τα ευρήματα που δικαιολογούν τον εποικισμό της και κατά τα χριστιανικά χρόνια. Η ονομασία της οφείλεται στο ιδιαίτερα γλυκό νερό που είχαν τα παλιά πηγάδια. Παλαιότερες ονομασίες τις περιοχής είναι "Λευκόνιον", "Λευκονόη", "Λυκάνουρα". Οι κάτοικοι δε της περιοχής ανέρχονται γύρω στους 10.000.

## [Επεξεργασία] Χαρακτηριστικά

Το νότιο τμήμα της πόλης στο οποίο διαμένουν οι παλαιότεροι κάτοικοι είναι κτισμένο στους βορειοανατολικούς πρόποδες του Υμηττού, στα νότια επικοινωνεί μέσω της λεωφόρου Λαυρίου με την Παιανία, στα ανατολικά γειτονεύει με την πευκόφυτη συνοικία "Κάντζα" της Παλλήνης και στα βόρεια χωρίζεται από τον υπόλοιπο δήμο με την Περιφερειακή Υμηττού που ενώνει τα Μεσόγεια με το λεκανοπέδιο. Η βόρεια πλευρά του δήμου είναι κατά το πλείστον πεζοδρομημένη και περικλείεται από κεντρικές λεωφόρους (νότια από την Περιφερειακή, δυτικά από τη Λαυρίου, βόρεια από τη Μαραθώνος, ανατολικά από τη Σπάτων και Ξάνθης), ενώ συνορεύει με το δήμο του Γέρακα. Βρίσκεται σε προνομιακή θέση καθώς είναι οικοδομημένη γύρω από τον ιδιαιτέρου κάλλους πευκόφυτο λόφο " Φούρεσι", όπου λειτουργεί γνωστό κολέγιο. Έχουν προγραμματιστεί έργα ανάπλασης του λόφου και αξιοποίησής του από τους δημότες. Η βόρεια συνοικία εξυπηρετείται από τους γειτονικούς σταθμούς του μετρό και προαστιακού "Δουκίσσης Πλακεντίας" και "Παλλήνη", η νότια από τους σταθμούς "Κάντζα-Παιανία", ενώ η Περιφερειακή καταλήγει στην Αττική Οδό. Στα θετικά της περιοχής συγκαταλέγεται η ομοιομορφία στη δόμηση, καθώς οι κάτοικοι διαμένουν σε μονοκατοικίες και αυτόνομες μεζονέτες, ενώ στα αρνητικά ο διαχωρισμός της πόλης στα δύο και το γεγονός ότι αποτελεί πέρασμα από τα Μεσόγεια στο λεκανοπέδιο, καθώς επίσης και η παραμονή σταθμού της ΔΕΗ στα σύνορα με την Κάντζα, με κεραίες υπερυψηλής τάσης που εμποδίζουν μια περαιτέρω ανάπτυξη της περιοχής.

Οι αντικειμενικές αξίες της περιοχής είχαν το 2006, ανώτερη τιμή, 1.100ε/τ.μ.

## [Επεξεργασία] Εξωτερικοί σύνδεσμοι

- Ιστοσελίδα: Γλυκά Νερά

Μεσόγεια Αττικής
Ανθούσα | Αρτέμιδα | Βάρη | Γέρακας | Γλυκά Νερά | Καλύβια Θορικού | Κερατέα | Κορωπί | Κουβαράς | Μαρκόπουλο | Παιανία | Παλλήνη | Πικέρμι | Ραφήνα | Σπάτα

Ανακτήθηκε από "http://el.wikipedia.org../../../%CE%B3/%CE%BB/%CF%85/%CE%93%CE%BB%CF%85%CE%BA%CE%AC_%CE%9D%CE%B5%CF%81%CE%AC_6aee.html"

Κατηγορίες: Συνοικίες και περιοχές Αθήνας | Αττική

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Lumbaart